‘PK’ના પોસ્ટરમાં તો આમીર કેમેરા તરફ મ્હોં કરીને ઉભો છે અને આગળના ભાગમાં ટેપ ધરી દીધું છે એટલે પાછળની બાજુ કોઈ જોનાર નહિ હોય એવું ધારી શકાય. અહીં હાજર એ હથિયારને ધોરણે કેસેટ પ્લેયરનો ઉપયોગ લંગોટ તરીકે થાય છે, પણ લંગોટનો ઉપયોગ કેસેટ પ્લેયર તરીકે નથી કરી શકાતો એ નોંધનીય છે. પોસ્ટરમાં આમિરના ડોળા જે રીતે ફાટેલાં છે અને કાન જે રીતે ઉંચા છે, એ જોતાં સામેની બાજુથી બુલેટ ટ્રેઈન આવતી હોય એવું લાગે છે અને ભાઈ ભાગવાને બદલે આબરુ બચાવવા ટેપ સામે ધરીને ઉભો રહી જાય છે. એમાં ટેપ જેવી ઈલેક્ટ્રોનિક આઇટમ તો ધોઈ પણ ન શકાય એટલે ‘નાગો નહાય શું અને નીચોવે શું’ એ કહેવત પણ યથાર્થ થતી જણાય છે.